Netflix Bangunkan Siri Anime Scott Pilgrim
Siri anime Scott Pilgrim kini sedang dalam pembangunan di Netflix! Menurut laporan THR, siri anime ini akan mengadaptasikan siri novel grafik popular yang telah memberi inspirasi kepada peminan video keluaran Ubisoft dan filem arahan Edgar Wright, Scott Pilgrim vs. The World, lakonan Michael Cera. Siri ini sedang dibangunkan oleh Netflix dan UCP, tetapi belum mempunyai pesanan buat masa ini. Pencipta Scott Pilgrim, Bryan Lee O’Malley kini sedang menulis siri animasi dan akan berkhidmat sebagai penerbit eksekutif bersama dengan BenDavid Grabinski (Are You Afraid of the Dark?). Kedua-dua mereka akan berkhidmat sebagai ‘showrunner’ sekiranya Netflix memberi lampu hijau untuk memulakan produksi.  Are You Afraid of the Dark? Bagi animasinya pula, studio anime Science SARU (Ping Pong the Animation, Keep Your Hands Off Eizouken!) akan mengendalikan produksi dengan Eunyoung Choi sebagai penerbit dan Abel Gongora sebagai pengarah. Science SARU baru-baru ini menyumbang dua episod kepada siri anime Star Wars: Visions: “Akakiri” dan “T0-B1.” Ping Pong the Animation, Keep Your Hands Off Eizouken! Filem Scott Pilgrim vs. The World yang diterbitkan pada tahun 2010 turut dibintangi Mary Elizabeth Winstead, Kieran Culkin, Alison Pill dan ramai lagi. Ia menceritakan tentang Scott yang menyukai seorang gadis bernama Ramona Flowers, tetapi dia bertarung dengan bekas-bekas kekasih Ramona terlebih dahulu sebelum dapat memilikinya. 